CELEX: 52010PC0053
Language: sk
Date: 2010-02-15
Title: Návrh nariadenie rady (EÚ) č. …/…., ktorým sa mení a dopĺňa nariadenie (ES) č. 479/2009, pokiaľ ide o kvalitu štatistických údajov v kontexte postupu pri nadmernom deficite

Dôležité právne oznámenie

|

52010PC0053

Návrh nariadenie rady (EÚ) č. …/…., ktorým sa mení a dopĺňa nariadenie (ES) č. 479/2009, pokiaľ ide o kvalitu štatistických údajov v kontexte postupu pri nadmernom deficite  /* KOM/2010/0053 v konečnom znení - NLE 2010/0035 */  

	[pic] | EURÓPSKA KOMISIA |Brusel, 15.2.2010KOM(2010)53 v konečnom znení2010/0035 (NLE)NávrhNARIADENIE RADY (EÚ) č. …/….,ktorým sa mení a dopĺňa nariadenie (ES) č. 479/2009, pokiaľ ide o kvalitu štatistických údajov v kontexte postupu pri nadmernom deficiteDÔVODOVÁ SPRÁVAZáklad systému fiškálneho dohľadu EÚ sa ustanovuje v zmluvách a podrobnejšie špecifikuje v právnych predpisoch EÚ, a to najmä prostredníctvom požiadaviek na kvalitu fiškálnej štatistiky na účely postupu pri nadmernom deficite. Kvalita údajov v rámci fiškálnej štatistiky závisí hlavne od toho, aby členské štáty správne implementovali právne akty, ktoré sú dôležité v kontexte postupu pri nadmernom deficite, ako je napríklad nariadenie Rady (ES) č. 2223/96[1] (ESA 95) a nariadenie Rady (ES) č. 479/2009[2] ustanovujúce štatistický referenčný systém pre normy, definície a účtovné predpisy. Komisia bola poverená úlohou vykonávania dohľadu nad kvalitou vykazovaných fiškálnych údajov. V článku 8 ods. 1 nariadenia (ES) č. 479/2009 sa ustanovuje, že Komisia (Eurostat) pravidelne posudzuje kvalitu aktuálnych údajov vykázaných členskými štátmi a základných sektorových účtov verejnej správy zostavených podľa ESA 95. Kvalita aktuálnych údajov znamená dodržiavanie účtovných pravidiel, úplnosť, spoľahlivosť, včasnosť a konzistentnosť štatistických údajov. Okrem toho, podľa článku 8 ods. 2 nariadenia (ES) č. 479/2009 členské štáty čo najrýchlejšie poskytnú Komisii (Eurostatu) dôležité štatistické informácie požadované pre potreby posúdenia kvality údajov bez toho, aby boli dotknuté ustanovenia súvisiace s ochranou individuálnych údajov v štatistike.Na základe „prípadu Grécka“ z roku 2004 a následnej požiadavky Rady, aby sa posilnilo monitorovanie kvality vykazovaných fiškálnych údajov, Komisia navrhla v roku 2005 zmeny a doplnenia platného právneho predpisu, to znamená, nariadenia Rady (ES) č. 3605/93 upravujúceho kvalitu údajov v kontexte postupu pri nadmernom deficite. Zámerom zmien a doplnení v návrhu Komisie z roku 2005[3] bola snaha zvýšiť transparentnosť štatistík súvisiacich s postupom pri nadmernom deficite a na tento účel posilniť právomoci Eurostatu so zreteľom na kvalitu údajov. Komisia predovšetkým navrhla, aby sa zaviedli „návštevy zamerané na dôkladné monitorovanie“. V spojení so všeobecnou požiadavkou, aby členské štáty poskytli Komisii (Eurostatu) prístup k informáciám potrebným na účely posúdenia kvality údajov, cieľom návrhu bolo posilniť právomoc, pokiaľ ide o kvalitu údajov. Ďalšie nástroje, ktoré Komisii poskytlo nariadenie Rady (ES) č. 2103/2005[4], však boli obmedzenejšie ako sa spočiatku požadovalo. Predovšetkým členské štáty nemajú všeobecnú povinnosť umožniť Komisii (Eurostatu) prístup ku všetkým informáciám potrebným na účely posúdenia kvality údajov a rozsah metodických návštev (uskutočnených od prijatia tohto právneho predpisu len v jednom členskom štáte) sa obmedzuje na čisto štatistickú oblasť.Najnovší vývoj a najmä deficit verejnej správy a štatistika dlhu Grécka notifikované v októbri 2009[5] odhalili tieto obmedzenia a spôsobili, že sa stali naliehavejšími a zároveň preukázali, že súčasný systém fiškálnej štatistiky v potrebnom rozsahu neznižuje napríklad riziko toho, že sa Komisii oznámia nesprávne alebo nepresné údaje.Bez opatrenia na vyváženie tejto slabej stránky budú také prípady nedodržiavania súladu s pravidlami zo strany jednotlivých členských štátov naďalej ohrozovať spoľahlivosť systému riadenia jeho účastníkmi na úrovni Európy, ako aj na úrovni členských štátov. V tejto etape je preto vhodné a je to aj v súlade s politikou, aby sa navrhli určité úpravy riadiaceho rámca pre fiškálnu štatistiku. Účelom zmeneného a doplneného nariadenia je umožniť Komisii a členským štátom účinnejšie spolupracovať pri zlepšovaní kvality a spoľahlivosti štatistiky verejných financií na základe prístupu spočívajúcom na dvoch pilieroch: po prvé, mali by sa uskutočňovať častejšie a komplexnejšie pravidelné štatistické návštevy v kontexte štandardného postupu pri nadmernom deficite; po druhé, ak sa v rámci posúdenia rizika zistia osobitné a výrazné problémy, Eurostat môže uskutočniť ďalšie metodické návštevy.V záujme vyriešenia existujúcich slabých stránok preto Komisia považuje za potrebné navrhnúť doplnenie existujúcich pravidiel s cieľom posilniť mechanizmy monitorovania údajov. Metodické návštevy sa však budú uskutočňovať len v prípadoch, kde sa určia značné riziká alebo potenciálne problémy s kvalitou údajov, tak ako to platí aj v súčasnosti podľa existujúceho právneho rámca.Keďže Eurostat ako štatistický orgán musí byť schopný konkrétne overovať poskytnuté údaje, je potrebné doplniť súčasný rámec v niektorých smeroch. Predovšetkým je potrebné uznať právo Eurostatu priamo skúmať verejné účty, ak existujú vážne pochybnosti o spoľahlivosti štatistických údajov, ktoré zaslal národný štatistický úrad – spolu s príslušným záväzkom vnútroštátnych orgánov viesť a sprístupňovať všetky relevantné zdroje informácií. Ďalej je potrebné, aby členské štáty zabezpečili pomoc expertov na vnútroštátne účtovníctvo, vrátane prípravy a uskutočňovania metodických návštev.2010/0035 (NLE)NávrhNARIADENIE RADY (EÚ) č. …/….,ktorým sa mení a dopĺňa nariadenie (ES) č. 479/2009, pokiaľ ide o kvalitu štatistických údajov v kontexte postupu pri nadmernom deficiteRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 126 ods. 14 tretí pododsek,so zreteľom na návrh Európskej komisie,so zreteľom na stanovisko Európskeho parlamentu,konajúc v súlade s mimoriadnym legislatívnym postupom,keďže:(1) Dôveryhodnosť rozpočtového dohľadu rozhodne závisí od spoľahlivých rozpočtových štatistík. Je mimoriadne dôležité, aby údaje vykazované členskými štátmi podľa nariadenia (ES) č. 479/2009 o uplatňovaní Protokolu o postupe pri nadmernom deficite, ktorý tvorí prílohu Zmluvy o založení Európskeho spoločenstva[6], mali vysokú kvalitu.(2) Riadiaci rámec Európskej únie pre fiškálnu štatistiku sa v posledných rokoch ďalej rozvíjal a inštitucionálne prostredie sa aktualizovalo, najmä so zreteľom na zlepšenie monitorovania účtov verejnej správy zo strany Komisie (Eurostatu).(3) Revidovaný riadiaci rámec pre fiškálnu štatistiku celkove dobre fungoval a vo všeobecnosti poskytol uspokojivý výsledok z hľadiska vykazovania príslušných fiškálnych údajov o deficite verejných financií a verejnom dlhu. Predovšetkým, členské štáty väčšinou preukázali spoľahlivú spoluprácu v dobrej viere a prevádzkovú spôsobilosť vykazovať fiškálne údaje vysokej kvality.(4) Najnovší vývoj však takisto jednoznačne preukázal, že súčasný riadiaci rámec pre fiškálnu štatistiku ešte vždy v potrebnom rozsahu neznižuje riziko zámerného oznamovania nesprávnych alebo nepresných údajov Komisii.(5) V tejto súvislosti by Komisia (Eurostat) mala mať ďalšie práva na prístup k rozšírenému rozsahu informácií pre potreby posúdenia kvality údajov.(6) Komisia (Eurostat) by na účely uskutočňovania monitorovacích návštev v členskom štáte, ktorého štatistické informácie sú predmetom kontroly, mala mať právo prístupu k účtom subjektov verejnej správy na ústrednej a regionálnej úrovni, na úrovni miestnej samosprávy a na úrovni sociálneho zabezpečenia vrátane poskytovania podrobných základných účtovných informácií, relevantných štatistických zisťovaní a dotazníkov a ďalších s tým spojených informácií, pričom sa rešpektujú právne predpisy o ochrane údajov, ako aj o štatistickej dôvernosti.(7) Verejné účty jednotlivých orgánov verejnej správy, ako aj verejných orgánov zaradených mimo sektora verejnej správy by mali byť hlavným predmetom kontrol a verejné účty by sa mali posudzovať z hľadiska ich štatistického použitia.(8) Členské štáty by mali zabezpečiť, aby úradníci zodpovední za vykazovanie aktuálnych údajov Komisii (Eurostatu) a základných účtov verejnej správy v plnom rozsahu dodržiavali povinnosti týkajúce sa štatistických zásad.(9) Nariadenie (ES) č. 479/2009 by sa preto malo zodpovedajúcim spôsobom zmeniť a doplniť,PRIJALA TOTO NARIADENIE:Článok 1Nariadenie (ES) č. 479/2009 sa týmto mení a dopĺňa takto:(1) Vkladá sa tento článok 2a:„ Článok 2a„Prístup“ znamená možnosť konzultovať akýkoľvek relevantný dokument získaním jeho kópie alebo na mieste, v prípade potreby vrátane elektronickej kópie, a poskytnutie akejkoľvek relevantnej informácie. Požadované dokumenty a informácie sa poskytujú okamžite a v prípade potreby sa dajú jednoducho vybrať z dostupných záznamov alebo zdrojov.“(2) V článku 8 sa odsek 2 nahrádza takto:„2. Členské štáty čo najskôr poskytnú Komisii (Eurostatu) prístup ku všetkým informáciám požadovaným na potreby posúdenia kvality údajov, vrátane štatistických informácií, ako sú údaje z národných účtov, opisy zdrojov a metód, notifikačné tabuľky v súvislosti s oznamovaním postupu pri nadmernom deficite a dodatočné dotazníky a vysvetlenia k notifikačným tabuľkám.Formát dotazníkov vymedzí Komisia (Eurostat) po porade s Výborom pre menovú a finančnú štatistiku a štatistiku platobnej bilancie (ďalej len „CMFB“).“(3) V článku 11 sa odsek 3 nahrádza takto:„3. Metodické návštevy sú navrhnuté s cieľom monitorovať postupy a overovať účty, ktoré dokladujú vykázané aktuálne údaje, a vyvodiť podrobné závery v súvislosti s kvalitou vykazovaných údajov, ako je definované v článku 8 ods. 1.Metodické návštevy sa uskutočnia len vo výnimočných prípadoch vtedy, ak sa jasne preukázali výrazné riziká alebo problémy s kvalitou údajov.“(4) V článku 12 sa odsek 1 nahrádza takto:„1. Členské štáty poskytnú na žiadosť Komisie (Eurostatu) pomoc expertov v oblasti národných účtov vrátane pomoci pri príprave a uskutočňovaní metodických návštev. Pri výkone svojich úloh poskytnú títo experti nezávislú expertízu. Zoznam týchto expertov v oblasti národných účtov sa vytvorí na základe návrhov, ktoré Komisii (Eurostatu) zašlú národné úrady zodpovedné za vykazovanie nadmerného deficitu.Komisia stanoví pravidlá a postupy týkajúce sa výberu expertov a ich pracovných podmienok.“(5) V článku 12 sa odsek 2 nahrádza takto:„2. V rámci metodických návštev má Komisia (Eurostat) právo na prístup k účtom všetkých subjektov verejnej správy na ústrednej, regionálnej, miestnej úrovni a na úrovni sociálneho zabezpečenia vrátane poskytnutia základných podrobných účtovných informácií, ako sú transakcie a súvahy, príslušné štatistické zisťovania a dotazníky a ďalšie s tým spojené informácie ako napríklad analytické dokumenty a účtovné údaje ostatných verejných orgánov.Členské štáty prijmú všetky opatrenia potrebné na uľahčenie metodických návštev. Tieto návštevy sa môžu vykonávať vo vnútroštátnych orgánoch zapojených do podávania správ o postupe pri nadmernom deficite a vo všetkých útvaroch, ktoré sa priamo alebo nepriamo zúčastňujú na zostavovaní účtov a dlhu verejnej správy Členské štáty zabezpečia, aby tieto vnútroštátne orgány a útvary a, ak je to potrebné, ich vnútroštátne orgány, ktoré majú úradnú zodpovednosť za kontrolu verejných účtov, poskytli úradníkom Komisie alebo ostatným expertom uvedeným v odseku 1 pomoc potrebnú na vykonávanie ich povinností vrátane sprístupnenia dokumentov na odôvodnenie vykázaných údajov o skutočnom deficite a dlhu a základných účtov verejnej správy. Dôverné záznamy národného štatistického systému sa poskytnú len Komisii (Eurostatu).“(6) V článku 16 sa odsek 2 nahrádza takto:„2. Členské štáty prijmú všetky potrebné opatrenia, aby sa zabezpečilo, že úradníci zodpovední za vykazovanie aktuálnych údajov Komisii (Eurostatu) a základných účtov verejnej správy sú zodpovední a konajú v súlade so zásadami ustanovenými v článku 2 nariadenia Európskeho parlamentu a Rady (ES) č. 223/2009 z 11. marca 2009 o európskej štatistike*. Tieto opatrenia musia byť účinné, primerané a odrádzajúce. Členské štáty oznámia tieto opatrenia Komisii najneskôr do 31. decembra 2011 a bezodkladne jej oznámia akékoľvek následné zmeny a doplnenia, ktoré ich ovplyvnia.“Článok 2Nadobudnutie účinnostiToto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie._______________________( Ú. v. EÚ L 87, 31.3.2009, s. 164.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa RadupredsedaLEGISLATÍVNY FINANČNÝ VÝKAZ1. NÁZOV NÁVRHUNávrh nariadenia Rady, ktorým sa mení a dopĺňa nariadenie (ES) č. 479/2009, pokiaľ ide o kvalitu štatistických údajov v kontexte postupu pri nadmernom deficite.2. RÁMEC ABM/ABBPríslušné oblasti politiky a súvisiace činnosti:Štatistika (Tvorba štatistických informácií; Politická stratégia a koordinácia; Administratívna podpora)3. ROZPOČTOVÉ POLOŽKY3.1. Rozpočtové položky (prevádzkové položky a súvisiace položky technickej a administratívnej pomoci (predtým položky BA)) vrátane ich názvov:29.0203 Štatistický program Spoločenstva na roky 2008 − 201229.010401 Štatistická informačná politika — Výdavky na administratívne riadenie3.2. Trvanie akcie a finančného vplyvu:Neurčené3.3. Rozpočtové charakteristiky:Rozpočtová položka | Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade |29.020101 | Nepovinné | Dif.[7] | NIE | ÁNO | NIE | č. 1 |29.010401 | Nepovinné | Nedif.[8] | NIE | ÁNO | NIE | č 1 |4. ZHRNUTIE ZDROJOV4.1. Finančné zdroje4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP)v mil. EUR (zaokrúhlené na 3 desatinné miesta)Druh výdavkov | Oddiel č. | 2011 | 2012 | 2013 | 2014 | 2015 | 2016 a nasl. | Spolu |Prevádzkové výdavky |Viazané rozpočtové prostriedky (VRP) | 8.1 | a |Platobné rozpočtové prostriedky (PRP) | b |Administratívne výdavky zahrnuté v referenčnej sume |Technická a administratívna pomoc (NRP) | 8.2.4 | c | 0 | 0 | 0 | 0 | 0 | 0 | 0 |CELKOVÁ REFERENČNÁ SUMA |Viazané rozpočtové prostriedky | a+c |Platobné rozpočtové prostriedky | b+c |Administratívne výdavky nezahrnuté v referenčnej sume |Ľudské zdroje a súvisiace výdavky (NRP) | 8.2.5 | d | 1,709 | 1,709 | 1,709 | 1,709 | 1,709 | 1,709 | 1,709 |Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov* | 8.2.6 | e | 0,19 | 0,24 | 0,24 | 0,24 | 0,24 | 0,24 | 1,39 |* Náklady na služobné cesty4.1.2. Zlučiteľnosť s finančným plánovaním⎭ Návrh je zlučiteľný s platným finančným plánovaním.4.1.3. Finančný vplyv na príjmy⎭ Návrh nemá finančný vplyv na príjmy.4.2. Ľudské zdroje – pracovníci na plný pracovný čas (vrátane úradníkov, dočasných zamestnancov a externých pracovníkov – pozri podrobné informácie v bode 8.2.1.)Ročné požiadavky | 2011 | 2012 | 2013 | 2014 | 2015 | 2016 a nasl. |Počet ľudských zdrojov spolu | 20 | 20 | 20 | 20 | 20 | 20 |5. CHARAKTERISTIKY A CIELE5.1. Potreby, ktoré sa majú uspokojiť v krátkodobom alebo dlhodobom horizonteNajnovší vývoj a najmä oznámený deficit verejných financií a štatistika dlhu Grécka[9] preukázali, že súčasný systém fiškálnej štatistiky v potrebnom rozsahu neznižuje napríklad riziko toho, že sa Komisii oznámia nesprávne alebo nepresné údaje.Bez opatrenia na vyváženie tejto slabej stránky budú také prípady nedodržiavania súladu s pravidlami zo strany jednotlivých členských štátov naďalej ohrozovať spoľahlivosť systému riadenia jeho účastníkmi na úrovni Európy a aj na úrovni členských štátov. Preto je v tejto etape vhodné a je to aj v súlade s politikou, aby sa navrhli určité úpravy riadiaceho rámca pre fiškálnu štatistiku.5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergiaKomisia nesie hlavnú priamu zodpovednosť pri analyzovaní a posudzovaní údajov o deficite a dlhu na účely správneho vykonávania Paktu o stabilite a raste a zodpovedá za poskytovanie štatistiky v prípade postupu pri nadmernom deficite na základe údajov, ktoré vykazujú členské štáty a kandidátske krajiny. Vzhľadom na skutočnosť, že členské štáty predstavujú zainteresovanú stranu, je táto úloha, ktorú má zohrávať Komisia, veľmi dôležitá.Toto zvýšené zapojenie Spoločenstva tiež posilní harmonizáciu vnútroštátnych prístupov a využije dostupné synergie prostredníctvom začlenenia expertov z ostatných členských štátov do metodických návštev.5.3. Ciele, očakávané výsledky a súvisiace ukazovatele návrhu v kontexte rámca ABMKomisia nesie hlavnú zodpovednosť za poskytovanie nezávislého názoru na kvalitu údajov podľa protokolu pripojeného k Maastrichtskej zmluve a k nariadeniu Rady (ES) č. 479/2009. Hlavným cieľom je zaviesť nástroje na kontrolu vnútroštátnych systémov na tvorbu rozpočtovej štatistiky a minimalizovať prípady nesprávneho vykazovania údajov o deficite a dlhu (príkladom je prípad Grécka v rokoch 2004 a 2009).Predpokladá sa, že výsledkom bude lepšia kvalita údajov založená na spoľahlivejšom a konzistentnejšom prístupe. Dostatočná objasnenosť štrukturálnych nedostatkov v systéme (systémové riziko) a nespoľahlivých údajov bude naznačovať pokrok. Dvomi hlavnými ukazovateľmi budú počet výhrad a zmien a doplnení v tlačovej správe Eurostatu, pokiaľ ide o postup pri nadmernom deficite, ako aj počet metodických návštev.5.4. Spôsob implementácie (orientačný)⎭ Centralizované hospodárenie⎭ priamo na úrovni Komisie6. MONITOROVANIE A HODNOTENIE6.1. Systém monitorovaniaKvalita vykazovaných údajov sa bude monitorovať v kontexte uplatňovania ustanovení Európskeho systému národných a regionálnych účtov v Spoločenstve prijatého nariadením Rady (ES) č. 2223/96 (ESA95), ktorý tvorí základ pre vykazovanie a poskytovanie štatistických údajov v kontexte postupu pri nadmernom deficite. Štatistické systémy, ktoré zaviedli členské štáty a kandidátske krajiny, sa budú posudzovať v súvislosti s tými systémami, ktoré už poskytujú kvalitné údaje, ako sa uvádza v Kódexe správania. Komisii, Parlamentu a Rade sa budú predkladať pravidelné správy o fungovaní systémov a výsledky procesu monitorovania (navštívené krajiny, problémy, ktoré sa vyskytli, a plánované riešenia).6.2. Hodnotenie6.2.1. Hodnotenie ex-anteNa posledných zasadnutiach Rady sa dospelo k záveru, že nezávislosť a kvalita štatistiky sa musí ďalej zlepšovať, a Komisia bola požiadaná, aby predložila návrhy v tejto oblasti.6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností)Toto je nová intervencia.6.2.3. Podmienky a pravidelnosť budúcich hodnoteníEurostat bude pravidelne vykonávať hodnotenia vhodnosti systému poskytujúceho údaje o verejných financiách potrebné na účely uplatňovania zmlúv.7. OPATRENIA PROTI PODVODOMSamotný návrh možno medziiným posudzovať tak, že je určený ako opatrenie, ktoré má odhaliť a zmierniť akýkoľvek potenciálny nesúlad členských štátov/kandidátskych krajín so stanovenými pravidlami. Okrem toho, s cieľom zabezpečiť trvalú nezávislosť a integritu možností inšpekcie, zavedie sa politika dôslednej rotácie zamestnancov zapojených do metodických návštev v konkrétnych členských štátoch a kandidátskych krajinách.8. PODROBNÉ ÚDAJE O ZDROJOCH8.1. Ciele návrhu z hľadiska ich finančných nákladov8.2. Administratívne výdavky8.2.1. Počet a druh ľudských zdrojovDruhy pracovných miest | Zamestnanci poverení riadením akcie s využitím existujúcich a/alebo dodatočných zdrojov (počet pracovných miest/plných pracovných úväzkov) |Rok 2011 | Rok 2012 | Rok 2013 | Rok 2014 | Rok 2015 | Rok 2016 |Zamestnanci financovaní[12] podľa položky 29 01 02 02 (Zmluvní zamestnanci) | 5 | 5 | 5 | 5 | 5 | 5 |SPOLU | 20 | 20 | 20 | 20 | 20 | 20 |Potreby ľudských a administratívnych zdrojov sa kryjú z prostriedkov, ktoré už boli pridelené na riadenie tejto akcie a/alebo preobsadené v rámci generálneho riaditeľstva, prípadne doplnené akýmikoľvek dodatočnými prostriedkami, ktoré sa môžu priznať riadiacemu generálnemu riaditeľstvu v rámci ročného postupu prideľovania prostriedkov so zreteľom na rozpočtové obmedzenia.8.2.2. Opis úloh vyplývajúcich z akciePožadované ľudské zdroje budú pridelené na novú úlohu, ktorou bude poverená Komisia na základe nariadenia Rady a ktorá bude pozostávať z vykonávania hĺbkových metodických návštev v členských štátoch, ako aj vo zvýšení periodicity pravidelných návštev. Metodické návštevy sa uskutočnia v prípadoch, ak existujú dôkazy alebo podozrenie, že došlo k nesprávnemu vykazovaniu a v čase udalostí, ktoré sú pre členský štát dôležité v kontexte Paktu o stabilite a raste a postupu pri nadmernom deficite (napríklad: pred vstupom do eurozóny).Hlavným predmetom auditu budú verejné účty jednotlivých orgánov štátnej správy ako aj verejných orgánov zaradených mimo sektoru verejnej správy a verejné účty sa budú kontrolovať z hľadiska ich štatistického použitia. Predmetom podrobnejšieho vykazovania budú tieto otázky/postupy:– presný prenos zo zdrojov údajov do národných účtov a do tabuliek postupu pri nadmernom deficite,– posúdenie základných podrobných informácií vrátane transakcií,– určenie, ktoré zdroje údajov sú predmetom auditu na národnej úrovni (vykonaného uznávaným nezávislým audítorským orgánom) a ktoré nie sú. Je to rozhodujúce, pretože toto posúdenie by sa mohlo zamerať na oblasti, ktoré už nepodliehajú auditu na národnej úrovni. V prípade oblastí, ktoré nie sú predmetom auditu, by bolo potrebné určiť iné zdroje záruk,– podpora prijatia štandardov verejného účtovníctva – členským štátom na ich požiadanie poskytnúť pomoc pri prechode na systém auditovaných údajov a časovo rozlíšeného účtovníctva v prípade ich verejných účtov, najvhodnejšie na základe medzinárodných štandardov.8.2.3. Pôvod ľudských zdrojov (štatutárny)( Pracovné miesta požadované v rámci budúcich postupov prideľovania prostriedkov( Pracovné miesta preobsadzované v rámci GR po skríningu, ktorý sa má dokončiť do konca júla 20108.2.4. Ostatné administratívne výdavky zahrnuté v referenčnej sume (XX 01 04/05 – Výdavky na administratívne riadenie)N/A8.2.5. Finančné náklady na ľudské zdroje a súvisiace náklady nezahrnuté v referenčnej sumev mil. EUR (zaokrúhlené na 3 desatinné miesta)Druh ľudských zdrojov | 2011 | 2012 | 2013 | 2014 | 2015 | 2016 a nasl. |Úradníci a dočasní zamestnanci (29 01 01) | 0,732 | 0,732 | 0,732 | 0,732 | 0,732 | 0,732 |Zamestnanci financovaní podľa položky 29 01 02 01 a položky 29 01 02 02 (vyslaní národní experti a zmluvní zamestnanci) | 0,977 | 0,977 | 0,977 | 0,977 | 0,977 | 0,977 |Náklady na ľudské zdroje a súvisiace náklady (nezahrnuté v referenčnej sume) spolu | 1,709 | 1,709 | 1,709 | 1,709 | 1,709 | 1,709 |Výpočet – Úradníci a dočasní zamestnanciPri priemerných nákladoch na úradníka v trvalom pracovnom pomere odhadovaných na 122 000 EUR/rok predstavujú finančné náklady na ľudské zdroje a súvisiace náklady (nezahrnuté v referenčnej sume) spolu 732 000 EUR/rok.Výpočet – Zamestnanci financovaní podľa položky 29 010201Pri priemerných nákladoch na vyslaného národného experta pre rozpočet Európskej únie odhadovaných na 73 000 EUR/rok predstavujú finančné náklady na ľudské zdroje a súvisiace náklady (nezahrnuté v referenčnej sume) v prípade zamestnancov financovaných podľa položky 29 01 02 spolu 657 000 EUR/rok.Pri priemerných nákladoch na zmluvného zamestnanca odhadovaných na 64 000 EUR/rok predstavujú finančné náklady na ľudské zdroje a súvisiace náklady (nezahrnuté v referenčnej sume) v prípade zamestnancov financovaných podľa položky 29 01 02 spolu 320 000 EUR/rok.Potreby ľudských zdrojov sa kryjú z prostriedkov, ktoré už boli pridelené na riadenie tejto akcie a/alebo preobsadené v rámci generálneho riaditeľstva, prípadne doplnené akýmikoľvek dodatočnými prostriedkami, ktoré môžu byť priznané riadiacemu generálnemu riaditeľstvu v rámci ročného postupu prideľovania prostriedkov so zreteľom na rozpočtové obmedzenia.8.2.6. Ostatné administratívne výdavky nezahrnuté v referenčnej sumev mil. EUR (zaokrúhlené na 2 desatinné miesta) |Rok n | Rok n+1 | Rok n+2 | Rok n+3 | Rok n+4 | Rok n+5 a nasl. | SPOLU |29 01 02 11 01 – Služobné cesty | 0,05 | 0,1 | 0,1 | 0,1 | 0,1 | 0,1 | 0,55 |29 01 02 11 02 – Zasadnutia a konferencie | 0,14 | 0,14 | 0,14 | 0,14 | 0,14 | 0,14 | 0,84 |29 01 02 11 03 – Výbory |29 01 02 11 04 – Štúdie a konzultácie |29 01 02 11 05 – Informačné systémy |2 Ostatné výdavky na riadenie (29 01 02 11) spolu |3 Ostatné výdavky administratívnej povahy (spresnite uvedením odkazu na rozpočtovú položku) |Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu) | 0,19 | 0,24 | 0,24 | 0,24 | 0,24 | 0,24 | 1,39 |Potreby rozpočtových prostriedkov administratívnej povahy sa kryjú z prostriedkov, ktoré už boli pridelené na riadenie tejto akcie a/alebo preobsadené v rámci generálneho riaditeľstva, prípadne doplnené akýmikoľvek dodatočnými prostriedkami, ktoré môžu byť priznané riadiacemu generálnemu riaditeľstvu v rámci ročného postupu prideľovania prostriedkov so zreteľom na rozpočtové obmedzenia.[1] Nariadenie Rady (ES) č. 2223/96 z 25. júna 1996 o Európskom systéme národných a regionálnych účtov v Spoločenstve (Ú. v. ES L 310, 30.11.1996, s. 1).[2] Nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom deficite, ktorý tvorí prílohu Zmluvy o založení Európskeho spoločenstva (kodifikované znenie) (Ú. v. EÚ L 145, 10.6.2009, s. 1).[3] KOM(2005) 71.[4] Nariadenie Rady (ES) č. 2103/2005 z 12. decembra 2005, ktorým sa mení a dopĺňa nariadenie (ES) č. 3605/93, pokiaľ ide o kvalitu štatistických údajov v kontexte postupu pri nadmernom deficite (Ú. v. EÚ L 337, 22.12.2005, s. 1).[5] Správa Komisie z 8. januára 2010 o štatistike deficitu verejných financií a dlhu Grécka (KOM(2010) 1 v konečnom znení).[6] Ú. v. EÚ L 145, 10.6.2009, s. 1.[7] Diferencované rozpočtové prostriedky.[8] Nediferencované rozpočtové prostriedky (ďalej len „NRP“).[9] Správa Komisie z 8. januára 2010 o deficite verejných financií a štatistike dlhu Grécka (KOM(2010) 1 v konečnom znení).[10] Náklady, ktoré NIE sú zahrnuté v referenčnej sume.[11] Náklady, ktoré NIE sú zahrnuté v referenčnej sume.[12] Náklady, ktoré NIE sú zahrnuté v referenčnej sume.